આ બાબતની માહિતી આપતાં મૂળ રાજકોટના કાઠિયાવાડી સ્થાનકવાસી જૈન હરીશ દોશીએ ‘મિડ-ડે’ને કહ્યું હતું કે ‘મમ્મીના મૃત્યુના પાંચ મહિના પહેલાં મારા ઘાટકોપર (ઈસ્ટ)માં રહેતા કઝિન બ્રધર ચેતન દોશી મમ્મીને મળવા આવ્યા હતા. એ સમયે મમ્મીની તબિયત નાજુક રહેતી હતી. તેમણે મમ્મીને વાતવાતમાં પૂછ્યું હતું કે તમારી ઉંમર થઈ છે, તબિયત નરમગરમ રહે છે, બનવા કાળે કંઈ બની જાય તો તમારી અંતિમ ઇચ્છા શું છે?’